
             Nr.23/212/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, spre dezbatere şi adoptare în procedură de urgenţă, Raportul asupra proiectului de Lege privind aprobarea Ordonanţei de urgenţă a Guvernului nr.150/2005 pentru aderarea României la Convenţia privind regimul de tranzit comun, adoptată la Interlaken la 20 mai 1987, trimis cu adresa nr.P.L.X 526 din 16 noiembrie 2005, înregistrată sub nr.23/212 din 17 noiembrie 2005.



În raport de obiectul şi conţinutul său, proiectul de lege face parte din categoria legilor ordinare.



Potrivit prevederilor art.75 din Constituţia României, republicată, şi ale art.86 alin.(2) pct.2 lit.f) din Regulamentul Camerei Deputaţilor, Camera Deputaţilor este prima Cameră sesizată.
PREŞEDINTE,

Dan Ioan Popescu

[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii

Bucureşti, 07.12.2005









                Nr.23/212/2005

R A P O R T

asupra proiectului de Lege privind aprobarea Ordonanţei de urgenţă a Guvernului nr.150/2005 pentru aderarea României la Convenţia privind regimul de tranzit comun, adoptată la Interlaken la 20 mai 1987


În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.150/2005 pentru aderarea României la Convenţia privind regimul de tranzit comun, adoptată la Interlaken la 20 mai 1987, trimis cu adresa nr.P.L.X 526 din 16 noiembrie 2005, înregistrată sub nr.23/212 din 17 noiembrie 2005.



Comisia pentru politică externă a avizat favorabil proiectul de lege.


Comisia pentru administraţie publică, amenajarea teritoriului şi echilibru ecologic, cu avizul nr.26/548 din 23 noiembrie 2005, a avizat favorabil proiectul de lege.



Comisia juridică, de disciplină şi imunităţi, cu avizul nr.31/955 din 18 noiembrie 2005 a avizat favorabil proiectul de lege.



Consiliul Legislativ, cu avizul nr.1574/7.11.2005, a avizat favorabil proiectul de lege.



Proiectul de ordonanţă de urgenţă are ca obiect de reglementare aderarea României la Convenţia privind regimul de tranzit comun, încheiată între Comunitatea Europeană şi ţările membre ale Asociaţiei Europene a Liberului Schimb (AELS) la Interlaken la 20 mai 1987 şi intrată în vigoare la data de 1 ianuarie 1988.


Convenţia privind regimul de tranzit comun face parte din acquis-ul comunitar pentru capitolul 25 – Uniunea vamală, prevederile acesteia urmând să fie aplicate în totalitate de autorităţile vamale române. Aderarea României la Convenţia privind regimul de tranzit comun, adoptată la Interlaken la 20 mai 1987 marchează o etapă importantă în eforturile depuse de România pentru armonizarea şi simplificarea procedurilor vamale.



Această convenţie va trebui să intre în vigoare pentru partea română începând cu data de 1 ianuarie 2006.



În raport de obiectul şi conţinutul său, proiectul de lege face parte din categoria legilor ordinare.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 6 decembrie 2005.



La dezbaterea proiectului de lege au participat 21 de deputaţi din totalul de 23 de membri ai comisiei.



Raportul comisiei a fost adoptat cu unanimitate de voturi.



Potrivit prevederilor art.75 din Constituţia României, republicată, şi ale art.86 alin.(2) pct.2 lit.f) din Regulamentul Camerei Deputaţilor, Camera Deputaţilor este prima Cameră sesizată.



În urma dezbaterilor, Comisia propune adoptarea proiectului de Lege privind aprobarea Ordonanţei de urgenţă a Guvernului nr.150/2005 pentru aderarea României la Convenţia privind regimul de tranzit comun, adoptată la Interlaken la 20 mai 1987, în forma prezentată de iniţiator.
                    PREŞEDINTE,                                         SECRETAR,
                 Dan Ioan Popescu                                      Aurelia Vasile
Consilier,

Viorela Gondoş

